
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1196 

3 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγγύησης του Ελληνικού Δημοσίου προς 
την ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ για τη χο¬ 
ρήγηση δανείου στον Οργανισμό Ελληνικών Γεωρ- 
γικών Ασφαλίσεων (ΕΛ.Γ.Α.), ύψους 200.000.000 

ευρώ. 1 

Χρόνος υποβολήςτων καταστάσεων και ισοζυγίωντου 

άρθρου 20 του Π.Δ. 186/1992 (Κ.Β.Σ.). 2 

Είσπραξη εσόδων του Δημοτικού Λιμενικού Ταμείου 
Θήρας από τις Δημόσιες Οικονομικές Υπηρεσίες 

(Δ.Ο.Υ.). 3 

Απασχόληση των εργαζομένων για τον ανεφοδιασμό 
των πάσης φύσεως επιχειρήσεων εντός του Ολυ¬ 
μπιακού Οδικού Δικτύου (ΟΟΔ), των Ζωνών Ελεγ¬ 
χόμενης Εσόδου και Κυκλοφορίας (ΖΕΕΚ) και των 

Ζωνών Ελεγχόμενης Στάθμευσης (ΖΕΣ). 4 

Κήρυξη υποχρεωτικής της από 12 Ιουλίου 2004 ΣΣΕ 
του προσωπικού των πάσης φύσεως επιχειρήσεων 
πετρελαίου και υγραερίων. 5 


Κήρυξη υποχρεωτικής της από 21.6.2004 ΣΣΕ που 
αφορά τους όρους αμοιβής και συνθηκών εργα¬ 
σίας των εργαζομένων στα εργοστάσια μαρμαρο¬ 
ψηφίδων, μαρμαρόσκονης, γύψου, στόκου, καολί¬ 
νης κλπ όλης της χώρας. 6 

Κήρυξη υποχρεωτικής της από 21.6.2004 ΣΣΕ που 
αφορά τους όρους αμοιβής και συνθηκών εργα¬ 
σίας των εργαζομένων στα εργοστάσια και εργα¬ 
στήρια κοπής και επεξεργασίας μαρμάρων όλης 

της χώρας. 7 

Κήρυξη υποχρεωτικής της από 21.6.2004 ΣΣΕ που 
αφορά τους όρους αμοιβής και συνθηκών εργα¬ 
σίας των Οικοδόμων Μονίμων Συνεργείων Συντη- 
ρήσεως Βιομηχανιών, Οργανισμών, Ιδρυμάτων 

κλπ. όλης της χώρας. 8 

Κήρυξη υποχρεωτικής της από 21.6.2004 ΣΣΕ που 
αφορά τους όρους αμοιβής και συνθηκών εργα¬ 
σίας των Εργατοτεχνιτών Μωσαϊκών πλακών, Τσι- 
μεντοπλακών, Πλακών Μάλτας και Πλακοποιών γε¬ 
νικά όλης της χώρας. 9 

Έγκριση ωρών υπερωριακής απασχόλησης υπαλλή¬ 
λων Συντονιστικού Οργάνου Τομέα Υγείας 
(Σ.Ο.Τ.Υ.)». 10 


Έγκριση υπερωριακής εργασίας υπαλλήλων εμμί¬ 
σθων υποθηκοφυλακείων. 11 

Ορισμός Εκπροσώπου του Δημοσίου - Διευθύνοντος 
Συμβούλου και μέλους στο Διοικητικό Συμβούλιο 
της Ανώνυμης Εταιρείας με την Επωνυμία «ΕΛΛΗ¬ 
ΝΙΚΑ ΤΑΧΥΔΡΟΜΕΙΑ» (ΕΛ.ΤΑ.). 12 


Ορισμός Εκπροσώπου του Ελληνικού Δημοσίου - Δι- 
ευθύνοντος Συμβούλου και μέλους στο Διοικητικό 
Συμβούλιο της Ανώνυμης Εταιρείας με την Επωνυ¬ 
μία «Εταιρεία θερμικών Λεωφορείων Ε.ΟΕ.Λ. 

ΑΈ.». 13 

Έγκριση υπερωριακής εργασίας μονίμου προσωπι¬ 
κού ΝΑΤ Β' εξαμήνου 2004. 14 


ΑΠΟΦΑΣΕΙ Σ 

Αριθ. 2/40716/0025 (1) 

Παροχή της εγγύησης του Ελληνικού Δημοσίου προς την 
ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ για τη χορήγηση 
δανείου στον Οργανισμό Ελληνικών Γεωργικών Ασφα¬ 
λίσεων (ΕΛ.Γ.Α.), ύψους 200.000.000 ευρώ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/1995 (ΦΕΚ143/Α/12.7.1995). 

2. Την Απόφαση της Διυπουργικής Επιτροπής του άρ¬ 
θρου 5 του Ν. 2322/1995 (συνεδρίαση αριθμ. 45τ/ της 
2.8.2004) με την οποία παρασχέθηκε η σύμφωνη γνώμη 
της στον Υπουργό Οικονομίας και Οικονομικών για τη πα¬ 
ροχή της εγγύησης του Ελληνικού Δημοσίου. 

3. Την υπ’ αριθμ. 162/23.7.2004 απόφαση του Διοικητι¬ 
κού Συμβουλίου του Οργανισμού ΕΛ.Γ.Α. 

4. Το υπ’ αριθμ. 518/26.7.2004 έγγραφο του εν λόγω Ορ¬ 
γανισμού, με το οποίο ζητάει την εγγύηση του Ελληνικού 
Δημοσίου. 

5. Το Προεδρικό Διάταγμα υπ’ αριθμ. 81/21.3.2002 (ΦΕΚ 
57/Α) «Συγχώνευση των Υπουργείων Εθνικής Οικονομίας 
και Οικονομικών στο Υπουργείο Οικονομίας και Οικονομι¬ 
κών». 

6. Την υπ’ αριθ. 14650/ΔΙΟΕ85/17.3.2004 κοινή απόφα¬ 
ση του Πρωθυπουργού και του Υπουργού Οικονομίας και 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών», αποφασίζουμε: 

I. Παρέχουμε την ανεπιφύλακτη εγγύηση του Ελληνικού 
Δημοσίου προς την ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ, 
για τη χορήγηση δανείου στον Οργανισμό Ελληνικών Γε¬ 
ωργικών Ασφαλίσεων (ΕΛ.Γ.Α.), ύψους 200.000.000 ευ¬ 
ρώ, με σκοπό την καταβολή α) αποζημιώσεων για ζημιές 
στη φυτική παραγωγή και το ζωϊκό κεφάλαιο από αίτια κα¬ 
λυπτόμενα από τον ΕΛ.Γ.Α. και β) κρατικών ενισχύσεων 
για ζημιές στη φυτική, ζωική, αλιευτική παραγωγή από αί¬ 
τια μη καλυπτόμενα από τον ΕΛ.Γ.Α. καθώς και στο φυτι¬ 
κό, ζωϊκό, πάγιο και έγγειο κεφάλαιο. 

Η χορήγηση και εξυπηρέτηση του δανείου θα γίνει σύμ¬ 
φωνα με τη δανειακή σύμβαση που θα υπογράφει μεταξύ 
του εν λόγω Οργανισμού και της δανείστριας Τράπεζας. 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 του Α.Κ. και διατη¬ 
ρεί τα δικαιώματα και τις ενστάσεις που απορρέουν από 
τα άρθρα 853, 858, 862, 863 του Α.Κ. 

Η παρούσα εγγύηση και η εκπλήρωση των υποχρεώσε¬ 
ων που προβλέπονται από αυτή δε στοιχειοθετεί παρά¬ 
βαση των άρθρων 87-89 της Συνθήκης Ε.Κ. 

Περιληπτικά οι όροι του Δανείου είναι οι εξής: 


ΤΡΑΠΕΖΑ: 

ΠΟΣΟ ΔΑΝΕΙΟΥ: 
ΕΚΤΑΜΙΕΥΣΗ: 

ΔΙΑΡΚΕΙΑ ΔΑΝΕΙΟΥ: 
ΠΕΡΙΟΔΟΣ ΧΑΡΙΤΟΣ: 


ΠΙΣΤΟΥΧΟΣ: Οργανισμός Ελληνικών Γεωργικών 

Ασφαλίσεων (ΕΛ.Γ.Α.). 

Αγροτική Τράπεζα της Ελλάδος. 
200.000.000 ευρώ. 

Εφάπαξ, μετά την υπογραφή της δα¬ 
νειακής σύμβασης. 

Δέκα (10) χρόνια. 

Τρία (3) χρόνια, κατά τα οποία θα κα¬ 
ταβάλλονται απλοί τόκοι εξαμήνου. 
ΕΠΙΤΟΚΙΟ: Σταθερό για όλη τη διάρκεια του δα¬ 

νείου, προσδιοριζόμενο, 2 εργάσιμες 
ημέρες πριν από την ημερομηνία της 
εκταμίευσης, από το ΕΙΙΒΟ ΜΙϋ 
31Λ/ΑΡ ΒΑΤΕ (έναντι εξαμήνου θυπ- 
όοή της μέσης φυσικής διάρκειας του 
δανείου πλέον περιθωρίου 0,16% ετη- 
σίως προστιθεμένης και της εισφο¬ 
ράς του Ν.128/1975 (0,60%) ετησίως 
και με βάση υπολογισμού τόκων τον 
πραγματικό αριθμό ημερών κάθε το- 
κοφόρου περιόδου και έτος 360 ημε¬ 
ρών (ΑΟΤ/360). 

ΕΞΟΦΛΗΣΗ: Σε δέκα τέσσερις (14) εξαμηνιαίες δό¬ 

σεις ίσου κεφαλαίου, πλέον δεδου¬ 
λευμένων τόκων επί του οφειλομένου 
κεφαλαίου. 

Μετην απόφαση αυτή, αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπε¬ 
ρημερίας του δανείου αυτού ή άλλων επιβαρύνσεων και 
συναφών εξόδων να καταβάλλουμε στη δανείστρια Τρά¬ 
πεζα μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία 
και μετά από προηγούμενη βεβαίωση των ποσών αυτών 
στην αρμόδια ΔΟΥ στο λογ/σμό Νο 555 σύμφωνα με τη 
διάταξη του Π.Δ/τος αριθμ. 16/1989 (ΦΕΚ 6/1989) και τις 
οδηγίες της εγκυκλίου μας αριθμ. 98348/2945/8.8.1979. 

Η Δ20-Προϋπολογισμού, για την εξυπηρέτηση του δα¬ 
νείου αυτού, θα φροντίσει να εγγράφονται οι αναγκαίες 


πιστώσεις στον Τακτικό Προϋπολογισμό του Υπουργείου 
Αγροτικής Ανάπτυξης και Τροφίμων, προκειμένου να κα¬ 
λύπτονται οι τόκοι, τα χρεολύσια και οι λοιπές επιβαρύν¬ 
σεις του εν λόγω δανείου από το πρώτο έτος έναρξης της 
αποπληρωμήςτου. 

Η παρούσα εγγύηση εξαιρείται από το όριο των διατά¬ 
ξεων του άρθρου 3 του Ν. 2322/1995, καθόσον καλύπτει 
χρηματοδότηση του Οργανισμού Ελληνικών Γεωργικών 
Ασφαλίσεων (ΕΛ.Γ.Α.) για την καταβολή αποζημιώσεων 
και ενισχύσεων στους πληγέντες αγρότες από έκτακτα 
γεγονότα, όπως είναι οι φυσικές καταστροφές, εξαίρεση 
που ρητάπροβλέπεται στηνπαρ. 1 του άρθρου 3του ανω¬ 
τέρω Νόμου. 

Η ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ, παρακαλείται 
να μας στείλει αντίγραφο της σύμβασης που θα υπογρά¬ 
ψει με τον Οργανισμό και να μας ενημερώνει για την πο¬ 
ρεία της εξυπηρέτησης του δανείου. 

II. Καθορίζουμε προμήθεια υπέρ του Δημοσίου 1%ογια 
την παρεχόμενη εγγύησή του, την οποία θα εισπράττει η 
Τράπεζα και θα την αποδίδει στο Δημόσιο σύμφωνα με το 
έγγραφό μας 2009593/1391/7.2.1996. 

III. Από τις διατάξεις της απόφασης αυτής θαπροκληθεί 
δαπάνη σε βάρος του Κρατικού Προϋπολογισμού σε πε¬ 
ρίπτωση κατάπτωσης, το ύψος της οποίας δεν μπορεί να 
υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 


Αριθ. 1062476/556/0015 (2) 

Χρόνος υποβολής των καταστάσεων και ισοζυγίων του 
άρθρου 20του Π.Δ. 186/1992 (Κ.Β.Σ.). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υποπερίπτωσης γε'της περίπτωσης 
γ' και της περίπτωσης στ’ του άρθρου 38 του Π.Δ. 
186/1992 όπως ισχύουν. 

2. Τις διατάξεις του άρθρου 20 του Π.Δ. 186/1992 (ΦΕΚ 
84 Α') περί υποβολής στοιχείων για διασταύρωση, όπως 
ισχύουν. 

3. Την υπ’ αριθμ. 14650/Δ10Ε85/17.3.2004 (ΦΕΚ 519/Β') 
κοινή απόφαση του Πρωθυπουργού και του Υπουργού 
Οικονομίας και Οικονομικών περί «καθορισμού αρμοδιο¬ 
τήτων των Υφυπουργών Οικονομίας και Οικονομικών». 

4. Την ανάγκη διευκόλυνσης της εκπλήρωσης της υπο¬ 
χρέωσης, που ορίζεται από τις διατάξεις περί υποβολής 
των καταστάσεων και ισοζυγίων του άρθρου 20 του Κ.Β.Σ. 
για λόγους αποσυμφόρησης των υπηρεσιών και την απο¬ 
φυγή ταλαιπωρίας του κοινού. 

5. Ότι από την απόφαση αυτή δεν προκαλείται δαπάνη 
σε βάρος του Κρατικού Προϋπολογισμού, αποφασίζου¬ 
με: 

1.0 χρόνος υποβολής των καταστάσεων της παραγρά¬ 
φου 1 του άρθρου 20 του Π.Δ. 186/1992 (Κ.Β.Σ.), που λή¬ 
γει την τριακοστή (30η) Σεπτεμβρίου κάθε έτους, ανε¬ 
ξάρτητα από τον τρόπο υποβολής τους, καθορίζεται ως 
εξής: 

Μέχρι την 30η Σεπτεμβρίου για τους υπόχρεους που ο ΑΦΜ 

τους λήγει οτο 1,2,3 

Μέχρι την 7η Οκτωβρίου για τους υπόχρεους που ο ΑΦΜ 

τους λήγει οτο 4,5,6 

Μέχρι την 14η Οκτωβρίου για τους υπόχρεους που ο ΑΦΜ 

τους λήγει στο 7,8,9 

Μέχρι την 21η Οκτωβρίου γιατους υπόχρεους που ο ΑΦΜ 

τους λήγει στο 0 

Σε περίπτωση γενικής ή τοπικής αργίας, ή τοπικά μη ερ¬ 
γάσιμης ημέρας οι παραπάνω προθεσμίες μετακυλίονται 
ανάλογα. 

2. Οι ανωτέρω οριζόμενες προθεσμίες ισχύουν ανάλο¬ 
γα και για το ισοζύγιο της παραγράφου 7 του άρθρου 20 
του Κ.Β.Σ. του οποίου η υποχρέωση υποβολής λήγει στις 
30.9 κάθε έτους. 

3. Σε περίπτωση μη υποβολής ή εκπρόθεσμης υποβο¬ 
λής των ανωτέρω καταστάσεων και ισοζυγίων, για την επι¬ 
βολή κυρώσεων έχουν εφαρμογή οι διατάξεις του άρ¬ 
θρου 5 του Ν. 2523/1997 (ΦΕΚ 179 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 1056852/4319/0016 (3) 

Είσπραξη εσόδων του Δημοτικού Λιμενικού Ταμείου Θή¬ 
ρας από τις Δημόσιες Οικονομικές Υπηρεσίες 
(Δ.Ο.Υ.). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ. 4 του άρθρου 106 Ν. 
2362/1995 (ΦΕΚ 247 Α') «Περί λογιστικού ελέγχου των δα¬ 
πανών του Κράτους και άλλες διατάξεις». 

2. Τις διατάξεις του Ν.Δ. 356/1974 «Περί Κώδικα εί¬ 
σπραξης Δημοσίων εσόδων (ΚΕΔΕ)». 

3. Την 2024387/2870/0022/5.4.1990 απόφαση του 
Υπουργού Οικονομικών η οποία κυρώθηκε με την παρ. 9 
του άρθρου 24του Ν. 1884/1990 (ΦΕΚ81Α/90). 

4. Την υπ’ αριθμ. 14650/Δ10Ε 85 (ΦΕΚ 519/τ.Β/ 
17.3.2004) απόφαση του Πρωθυπουργού και του Υπουρ¬ 
γού Οικονομίας και Οικονομικών με την οποία εκχωρείται 
αρμοδιότητα στον Υφυπουργό Οικονομίας και Οικονομι¬ 
κών. 

5. Το έγγραφο με αριθμ. 199/7.7.2004του Δημοτικού Λι¬ 
μενικού Ταμείου Θήρας. 

6. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό, αποφασίζουμε: 

1. Αναθέτουμε στις Δημόσιες Οικονομικές Υπηρεσίες 
την είσπραξη των εσόδων του Δημοτικού Λιμενικού Τα¬ 
μείου Θήρας. 

2. Το ποσοστό συμμετοχής του ανωτέρω Νομικού Προ¬ 
σώπου στη δαπάνη για την είσπραξη των εσόδων που ει- 
σπράττονται για λογαριασμό του από οποιαδήποτε αιτία 
καθορίζεται σε ποσοστό δέκα τοις εκατό (10%). 

Κατ’ εξαίρεση κρατήσεις υπέρ ασφαλιστικών οργανι¬ 
σμών από την εξόφληση μισθών και κάθε άλλης αποζη¬ 


μίωσης όπως και αποδιδόμενες τοκοχρεολυτικές δόσεις 
για απόσβεση δανείων μισθωτών, δεν λαμβάνονται υπό¬ 
ψη στο ποσοστό συμμετοχής. 

3. Τα ποσά που παρακρατούνται κατατίθενται σε ειδικό 
λογαριασμό που τηρείται στην Τράπεζα της Ελλάδος με 
την ονομασία «Δικαιώματα βεβαίωσης και είσπραξης εσό¬ 
δων υπέρ τρίτων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. οικ. 4249 (4) 

Απασχόληση των εργαζομένων για τον ανεφοδιασμό των 
πάσης φύσεως επιχειρήσεων εντός του Ολυμπιακού 
Οδικού Δικτύου (ΟΟΔ), των Ζωνών Ελεγχόμενης Εσό¬ 
δου και Κυκλοφορίας (ΖΕΕΚ) και των Ζωνών Ελεγχό¬ 
μενης Στάθμευσης (ΖΕΣ). 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/26.7.1985). 

2. Το άρ.ΙΟτου Ν. 3250/2004 «Μερική απασχόληση στο 
Δημόσιο, στους ΟΤΑ και τα νομικά πρόσωπα δημοσίου δι¬ 
καίου» (ΦΕΚ 124/Α/7.7.2004). 

3. Τις διατάξεις της υπ’ αριθμ. 1016/114/168-α' (ΦΕΚ 
1167/Β/30.7.2004) Κοινής Υπουργικής Απόφασης «Καθο¬ 
ρισμός Ολυμπιακού Οδικού Δικτύου, Ολυμπιακών Λωρί¬ 
δων Κυκλοφορίας ή Οδών, Ζωνών Ελεγχόμενης Εισόδου 
και Κυκλοφορίας (ΖΕΕΚ) και Ζωνών Ελεγχόμενης Στάθ¬ 
μευσης (ΖΕΣ) και δημόσιων χώρων διεξαγωγής των Αγω¬ 
νισμάτων Δρόμου.» 

4. Τις ανάγκες που δημιουργούνται λόγω της τέλεσης 
των Ολυμπιακών και Παραολυμπιακών Αγώνων. 

5. Το γεγονός, ότι από την απόφαση αυτή δεν προκα- 
λείται δαπάνη σε βάρος του προϋπολογισμού, αποφασί¬ 
ζουμε: 

Επιτρέπεται η απασχόληση των εργαζομένων για τον 
ανεφοδιασμό των πάσης φύσεως επιχειρήσεων που βρί¬ 
σκονται εντός του Ολυμπιακού Οδικού Δικτύου (ΟΟΔ), 
των Ζωνών Ελεγχόμενης Εισόδου και Κυκλοφορίας (ΖΕ¬ 
ΕΚ) και των Ζωνών Ελεγχόμενης Στάθμευσης (ΖΕΣ), κατά 
τις ώρες και τα χρονικά διαστήματα που ορίζονται στην 
υπ’ αριθμ. 1016/114/168-α' (ΦΕΚ1167/Β/30.7.2004) Κοινή 
Υπουργική Απόφαση των Υπουργών Περιβάλλοντος, Χω¬ 
ροταξίας και Δημοσίων Έργων, Πολιτισμού, Μεταφορών 
και Επικοινωνιών και Δημόσιας Τάξης. 

Η ισχύς της απόφασης αυτής άρχεται από 1η Αυγού- 
στου 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 




15084 

Αριθ. 12440 (5) 

Κήρυξη υποχρεωτικής της από 12 Ιουλίου 2004 ΣΣΕ του 
προσωπικού των πόσης φύσεως επιχειρήσεων πετρε¬ 
λαίου και υγραερίων. 

Ο ΥΦΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του 
Ν. 1876/1990 (ΦΕΚ27/Α/90). 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ 598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 22ας Ιουλίου 2004. 

4. Τα στοιχείατου φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλαδή ότι οι δευσμευ- 
όμενοι εργοδότες απασχολούντο 51 % των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την από 12 Ιουλίου 2004 
ΣΣΕ του προσωπικού των πάσης φύσεως επιχειρήσεων 
πετρελαίου και υγραερίων για όλους τους εργοδότες και 
εργαζομένους του κλάδου που αφορά αυτή. 

2) Η ισχύς της απόφασης αυτής αρχίζει από 15.7.2004. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 12441 (6) 

Κήρυξη υποχρεωτικής της από 21.6.2004 ΣΣΕ που αφορά 
τους όρους αμοιβής και συνθηκών εργασίας των ερ¬ 
γαζομένων στα εργοστάσια μαρμαροψηφίδων, μαρ- 
μαρόσκονης, γύψου, στόκου, καολίνης κλπ όλης της 
χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/1990 (ΦΕΚ 27/Α/1990). 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ 598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 22ας Ιουλίου 2004. 

4. Τα στοιχείατου φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλαδή ότι οι δευσμευ- 
όμενοι εργοδότες απασχολούντο 51 % των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την από 21.6.2004 ΣΣΕ 
που αφορά τους όρους αμοιβής και συνθηκών εργασίας 
των εργαζομένων στα εργοστάσια μαρμαροψηφίδων 
μαρμαρόσκονης, γύψου, στόκου, καολίνης κλπ όλης της 
χώρας για όλους τους εργοδότες και εργαζομένους του 
κλάδου που αφορά αυτή. 


2) Η ισχύς της απόφασης αυτής αρχίζει από 2.7.2004. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 12439 (7) 

Κήρυξη υποχρεωτικής της από 21.6.2004 ΣΣΕ που αφορά 
τους όρους αμοιβής και συνθηκών εργασίας των ερ¬ 
γαζομένων στα εργοστάσια και εργαστήρια κοπής και 
επεξεργασίας μαρμάρων όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/1990 (ΦΕΚ27/Α/1990). 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 22ας Ιουλίου 2004. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλαδή ότι οι δευσμευ- 
όμενοι εργοδότες απασχολούν το 51 % των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την από 21.6.2004 ΣΣΕ 
που αφορά τους όρους αμοιβής και συνθηκών εργασίας 
των εργαζομένων στα εργοστάσια και εργαστήρια κοπής 
και επεξεργασίας μαρμάρων όλης της χώρας για όλους 
του εργοδότες και εργαζομένους του κλάδου που αφορά 
αυτή. 

2) Η ισχύς της απόφασης αυτής αρχίζει από2.7.2004. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. οικ. 12442 (8) 

Κήρυξη υποχρεωτικής της από 21.6.2004 ΣΣΕ που αφορά 
τους όρους αμοιβής και συνθηκών εργασίας των Οι¬ 
κοδόμων Μονίμων Συνεργείων Συντηρήσεως Βιομη¬ 
χανιών, Οργανισμών, Ιδρυμάτων κλπ. όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ597/Β/22.4.2004). 

3. Την γνώμη που εξέφρασετο Ανώτατο Συμβούλιο Ερ¬ 
γασίας κατά τη συνεδρίαση του της 22ας Ιουλίου 2004. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του κλάδου, αποφασίζουμε: 

1. Κηρύσσουμε υποχρεωτική την από 21.6.2004 ΣΣΕ 
που αφορά τους όρους αμοιβής και συνθηκών εργασίας 
των Οικοδόμων Μονίμων Συνεργείων Συντηρήσεως Βιο¬ 
μηχανιών, Οργανισμών, Ιδρυμάτων κλπ. όλης της χώρας, 
για όλους τους εργοδότες και εργαζομένους του κλάδου 
που αφορά αυτή. 

2. Η ισχύς της απόφασης αυτής αρχίζει από 2.7.2004. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ.οικ. 12443 (9) 

Κήρυξη υποχρεωτικής της από 21.6.2004 ΣΣΕ που αφορά 
τους όρους αμοιβής και συνθηκών εργασίας των Ερ- 
γατοτεχνιτών Μωσαϊκών πλακών, Τσιμεντοπλακών, 
Πλακών Μάλτας και Πλακοποιών γενικά όλης της χώ¬ 
ρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ597/Β/22.4.2004). 

3. Την γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 22ας Ιουλίου 2004. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του κλάδου, αποφασίζουμε: 

1. Κηρύσσουμε υποχρεωτική την από 21.6.2004 ΣΣΕ 
που αφορά τους όρους αμοιβής και συνθηκών εργασίας 
των εργατοτεχνιτών Μωσαϊκών πλακών, Τσιμεντοπλα- 
κών, Πλακών Μάλτας και Πλακοποιών γενικά όλης της 
χώρας, για όλους τους εργοδότες και εργαζομένους του 
κλάδου που αφορά αυτή. 

2. Η ισχύς της απόφασης αυτής αρχίζει από 2.7.2004. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 


Αριθ.ΔΥΙα/Γ.Π.οικ. 76558 (10) 

Έγκριση ωρών υπερωριακής απασχόλησης υπαλλήλων 
Συντονιστικού Οργάνου Τομέα Υγείας (Σ.Ο.Τ.Υ.)». 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη: 

1. Τις διατάξεις του Ν. 3205/2003 άρθρο 16. 

2. Το γεγονός ότι, από την απόφαση αυτή θα προκληθεί 
δαπάνη ύψους 5.000,00 € περίπου, σε βάρος του ΚΑΕ 
0511 Φ. 110, που λόγω ανεπάρκειας της εγκεκριμένης πί¬ 
στωσης θα ενισχυθεί, για την αντιμετώπιση της αναφερό- 
μενης δαπάνης, από τον ΚΑΕ 5117 Φ.210. 

3. Το γεγονός ότι υπάρχουν αυξημένες υπηρεσιακές 
ανάγκες στο Συντονιστικό Όργανο Τομέα Υγείας 
(Σ.Ο.Τ.Υ.) του Υπουργείου Υγείας και Κοινωνικής Αλλη¬ 
λεγγύης, κατά το χρονικό διάστημα από 1.6.2004 έως 
30.9.2004, αποφασίζουμε: 

Εγκρίνουμε την υπερωριακή απασχόληση τεσσάρων (4) 
υπαλλήλων που υπηρετούν στο Συντονιστικό Όργανο Το¬ 
μέα Υγείας (Σ.Ο.Τ.Υ.), για το χρονικό διάστημα από 1.7.2004 
έως και 31.10.2004 και θα απασχοληθούν μέχρι εξήντα (60) 
ώρες το μήνα, για υπερωριακή απογευματινή εργασία. 

Η υπερωριακή απασχόληση των ανωτέρω υπαλλήλων 
κρίνεται απολύτως αναγκαία προκειμένου το Σ.Ο.Τ.Υ. να 
αντιμετωπίσει τις ιδιαίτερα αυξημένες υπηρεσιακές ανά¬ 
γκες λόγω: 

Α) Συλλογής στοιχείων από τους εποπτευόμενους φο¬ 
ρείς του ΥΥΚΚΑ -Σύνταξης ημερήσιων αναφορών. 

Β) Διοργάνωσης και υλοποίησης των εκπαιδευτικών 
δραστηριοτήτων του Σ.Ο.Τ.Υ. 

Γ) Διοικητικής και γραμματειακής υποστήριξης όλων 
των επιμέρους δράσεων του Σ.Ο.Τ.Υ. 

Δ) Προετοιμασίας των καθημερινών συσκέψεων. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή κατά 
τις ώρες από 15:00μ.μ. έως 22:00μ.μ. καθώς και τις Κυ¬ 
ριακές και εξαιρέσιμες ημέρες. 

Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται ο Αναπληρωτής Πρόεδρος του Σ.Ο.Τ.Υ. 

Στην παραπάνω εργασία θα μπορούν να συμμετέχουν 
και περισσότεροι υπάλληλοι, εντός όμως του ιδίου συνο¬ 
λικού αριθμού των εγκρινομένων ωρών. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ.ΔΥΙα/Γ.Π.οικ. 79900 (11) 

Έγκριση υπερωριακής εργασίας υπαλλήλων εμμίσθων 
υποθηκοφυλακείων. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Εχοντας υπόψη: 

1. Τις διατάξεις: 

α) Του άρθρου 16 του Ν.3205/2003 (ΦΕΚ 297/Α') «Μι- 

σθολογικές ρυθμίσεις λειτουργών και υπαλλήλωντου Δη¬ 
μοσίου Ν.Π.Δ.Δ. και Ο.Τ.Α.και άλλες συναφείς διατά¬ 

ξεις» και 

β) Του άρθρου 29Ατου Ν. 1558/1985 που προστέθηκε 
με το άρθρο 27 του Ν.2081/1992 και αντικαταστάθηκε με 
το άρθρο 1 του Ν.2469/1997. 

2. Την επιτακτική ανάγκη προσφοράς υπηρεσιών από 
υπαλλήλους των εμμίσθων Υποθηκοφυλακείων και Κτη- 
ματολογικών Γραφείων του Κράτους, πέραν του κανονι¬ 
κού ωραρίου εργασίας τους, για την αντιμετώπιση αυξη¬ 
μένων και επειγουσών υπηρεσιακών αναγκών και ειδικό¬ 
τερα ως προς το Υποθηκοφυλακείο Θεσσαλονίκης για 
την παραβολή των Γ ενικών Αλφαβητικών Ευρετηρίων, με¬ 
τά την καταχώριση τους στους υπολογιστές, για τον έλεγ¬ 
χο της ορθότητας των στοιχείων ως προς το Υποθηκοφυ¬ 
λακείο Άρτας λόγω της λειτουργίας του ήδη ως Κτηματο- 
λογικού Γραφείου, Σαλαμίνας, Χίου και Κατερίνης λόγω 
αυξημένων και επειγουσών αναγκών εξαιτίας της έλλει¬ 
ψης προσωπικού και ενόψει μετάβασης στο σύστημα του 
Κτηματολογίου και τέλος του Κτηματολογικού Γραφείου 
Ρόδου λόγω της ανάγκης μεταγραφής της οικείας πρά- 
ξεως εφαρμογής. 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη περίπου 22.000,00 Ευρώ η οποία 
θα καλυφθεί από την εγγεγραμμένη στον προϋπολογισμό 
του Υπουργείου Δικαιοσύνης πίστωση (Φορέας 17-130 
ΚΑΕ 511) και 

4. Την υπ’ αριθμ. 56568/2004 (ΦΕΚ842/Β/2004) απόφα¬ 
ση του Υπ. Δικ/νης «Μεταβίβαση αρμοδιοτήτων.», 

αποφασίζουμε: 

Εγκρίνουμε την υπερωριακή απογευματινή απασχόλη¬ 
ση υπαλλήλων των εμμίσθων Υποθηκοφυλακείωντης χώ¬ 
ρας και του Κτηματολογικού Γραφείου Ρόδου για το Γ 
τρίμηνο έτους 2004 και κατά υπηρεσία ως εξής: 
Υποθηκοφυλακείο Πειραιώς έως 1300 ώρες 

Υποθηκοφυλακείο Κατερίνης έως 500 ώρες 

Υποθηκοφυλακείο Σαλαμίνας έως 200 ώρες 

Υποθηκοφυλακείο Χίου έως 150 ώρες 

Υποθηκοφυλακείο Άρτας έως 250 ώρες 

Υποθηκοφυλακείο Ηρακλείου έως 600 ώρες 

Κτηματολογικό Γ ραφείο Ρόδου έως 1200 ώρες 
Για δύο υπαλλήλους του Υποθηκοφυλακείου Θεσσαλο¬ 
νίκης έως 100 ώρες 

Σημειώνεται ότι η κατανομή των υπερωριών θα γίνει από 
τους Προϊσταμένους των ανωτέρω υπηρεσιών, οι οποίοι 
είναι υπεύθυνοι για τον έλεγχο πραγματοποίησης τους 
καθώς και για τη βεβαίωση εκτέλεσης των αντίστοιχων 
εργασιών. 

Τα δικαιολογητικά θα υποβάλλονται στη Δ/νση Οικονο¬ 
μικού του Υπουργείου τούτου για το σχετικό έλεγχο και 
την αναγνώριση της δαπάνης. 

Η απόφαση αυτή έχει αναδρομική ισχύ ένα μήνα από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2004 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 


Αριθ.45448/4597 (12) 

Ορισμός Εκπροσώπου του Δημοσίου - Διευθύνοντος 

Συμβούλου και μέλους στο Διοικητικό Συμβούλιο της 

Ανώνυμης Εταιρείας με την Επωνυμία «ΕΛΛΗΝIΚΑ ΤΑ- 

ΧΥΔΡΟΜΕΙΑ» (ΕΛ.ΤΑ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του Ν. 2414/1996 «Εκσυγχρονισμός των Δημοσίων 
Επιχειρήσεων και Οργανισμών και άλλες διατάξεις» (Α' 
135) όπως τροποποιήθηκε με το Ν. 2733/99 (Α' 155). 

β) του άρθρου 6 του Ν. 2839/2000 «Ρυθμίσεις θεμάτων 
του Υπουργείου Εσωτερικών, Δημόσιας Διοίκησης και 
Αποκέντρωσης και άλλες διατάξεις» (Α' 196). 

γ)του άρθρου 29του Ν. 1558/1985 «Κυβέρνηση και Κυ¬ 
βερνητικά Όργανα (Α' 137) όπως το άρθρο αυτό προστέ¬ 
θηκε με το άρθρο 27 του Ν. 2081/1992 (Α' 154 ) και αντι- 
καταστάθηκε με την παρ. 2α του άρθρου 1 του Ν. 
2469/1997 (Α'38). 

δ) του άρθρου 16 του Καταστατικού της Ανώνυμης 
Εταιρείας με την Επωνυμία «ΕΛΛΗΝΙΚΑ ΤΑΧΥΔΡΟΜΕΙΑ» 
και δ.τ. «ΕΛ.ΤΑ.» (τ. Α.Ε. - Ε.Π.Ε./2234/27.3.2002), όπως 
ισχύει. 

2. Την υπ’ αριθμ. 43542/4392/29.7.2002 απόφαση των 
Υπουργών Οικονομίας και Οικονομικών και Μεταφορών 
και Επικοινωνιών «Ορισμός προέδρου και Δ/ντος Συμ¬ 
βούλου στο Δ.Σ. των ΕΛ.ΤΑ. (Β' 970) όπως τροποποιήθη¬ 
κε με την υπ’ αριθμ. 28707/2969/17.5.2004, (Β' 733), 
όμοια. 

3. Την από 20.5.2004 υποβληθείσα αίτηση παραίτησης 
του Δ/ντος Συμβούλου των ΕΛ.ΤΑ. Μανώλη Δράίνάκη. 

4. Την υπ’ αριθμ. 30917/3164/9.6.2004 απόφαση των 
Υπουργών Οικονομίας και Οικονομικών και Μεταφορών 
και Επικοινωνιών «Προκήρυξη της θέσης του Διευθύνο- 
ντος Συμβούλου της Α.Ε.» Ελληνικά Ταχυδρομεία 
(ΕΛ.ΤΑ.)» (τ.παρ./89/2004). 

5. Το υπ’ αριθμ. 2115/29.7.2004 έγγραφο της Βουλής 
των Ελλήνων με το οποίο μας διαβιβάζεται η Έκθεση της 
Επιτροπής Δημοσίων Επιχειρήσεων, Τραπεζών και Οργα¬ 
νισμών Κοινής Ωφέλειας του άρθρου 49Ατου κανονισμού 
της Βουλής, για τον Διευθύνοντα Σύμβουλο της Α.Ε. 
ΕΛ.ΤΑ. 

6. Την ανάγκη ορισμού Δ/ντος Συμβούλου στην Α.Ε. 
ΕΛ.ΤΑ., για την εύρυθμη λειτουργία της. 

7. Το γεγονός από τις διατάξεις της απόφασης αυτής 
δεν προκαλείται επί πλέον δαπάνη σε βάρος του προϋπο¬ 
λογισμού της Α.Ε. ΕΛ.ΤΑ., αποφασίζουμε: 

Ορίζουμε, εκπρόσωπο του Δημοσίου - μέλος στο Διοι¬ 
κητικό Συμβούλιο της Ανώνυμης Εταιρίας «ΕΛΛΗΝΙΚΑ 
ΤΑΧΥΔΡΟΜΕΙΑ» (ΕΛ.ΤΑ.), για πέντε (5) έτη, τον: 

Σταματόπουλο Δημήτριο, ως Διευθύνοντα Σύμβουλο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΜΙΧΑΛΗΣ Κ. ΛΙΑΠΗΣ 

Αριθ. 45768/4619 (13) 

Ορισμός Εκπροσώπου του Ελληνικού Δημοσίου - Διευθύ- 
νοντος Συμβούλου και μέλους στο Διοικητικό Συμβού¬ 
λιο της Ανώνυμης Εταιρείας με την Επωνυμία «Εται¬ 
ρεία Θερμικών Λεωφορείων Ε.ΘΕ.Λ. Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του Ν. 2414/1996 «Εκσυγχρονισμός των Δημοσίων 
Επιχειρήσεων και Οργανισμών και άλλες διατάξεις» (Α' 
135), όπως τροποποιήθηκε. 

β) Του άρθρου 4 του Ν. 2669/1998 «Οργάνωση και λει¬ 
τουργία των Αστικών Συγκοινωνιών Αθηνών και Περιχώ¬ 
ρων» (Α'283). 

γ) Του άρθρου 6του Ν. 2839/2000 «Ρυθμίσεις θεμάτων 
του Υπουργείου Εσωτερικών Δημόσιας Διοίκησης και 
Αποκέντρωσης και άλλες διατάξεις» (Α' 196). 

δ) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (Α' 137) όπως το άρθρο αυτό συ¬ 
μπληρώθηκε με το 27 του Ν. 2081/1992 (Α' 154) και αντι- 
καταστάθηκε με την παρ. 2α του άρθρου 1 του Ν. 
2469/1997 (Α'38). 

2. Την υπ’ αριθμ. 40131/4509/27.12.1996 απόφαση των 
Υπουργών Εθνικής Οικονομίας και Οικονομικών και Με¬ 
ταφορών και Επικοινωνιών Έγκριση των τροποποιήσεων 
του καταστατικού της Ανώνυμης Εταιρείας με την επωνυ¬ 
μία «Ανώνυμη Συγκοινωνιακή Εταιρεία θερμικών Λεωφο¬ 
ρείων Ε.ΘΕ.Λ. Α.Ε.», όπως τροποποιήθηκε και ισχύει. 

3. Την υπ’ αριθμ. 44072/4427/29.7.2002 απόφαση των 
Υπουργών Οικονομίας και Οικονομικών και Μεταφορών 
και Επικοινωνιών «Ορισμός εκπροσώπων του Δημοσίου 
στο Διοικητικό Συμβούλιο της Εταιρείας Θερμικών Λεω¬ 
φορείων (Ε.ΘΕ.Λ ΑΈ.) (Β' 971) όπως τροποποιήθηκε με 
τις υπ’ αριθμ. 16494/1782/15.4.2004 (Β' 577) και 
28705/2967/17.5.2004 (Β' 733), όμοιες αποφάσεις. 

4. Την υπ’ αριθμ. 36556/3765/23.6.2004 απόφαση των 
Υπουργών Οικονομίας και Οικονομικών και Μεταφορών 
και Επικοινωνιών «Αποδοχή παραίτησης εκπροσώπου 
του Ελληνικού Δημοσίου -Δ/ντος Συμβούλου στο Δ.Σ. της 
Εταιρείας Θερμικών Λεωφορείων (Ε.ΘΕ.Λ. ΑΈ.) και ορι¬ 
σμός νέου εκπροσώπου του Ελληνικού Δημοσίου» (Β' 
954). 

5. Την υπ’ αριθμ. οικ. 37693/3886/23.6.2004 απόφαση 
των Υπουργών Οικονομίας και Οικονομικών και Μεταφο¬ 
ρών και Επικοινωνιών «Προκήρυξη της θέσης του Δ/ντος 
Συμβούλου της ΑΈ. Εταιρεία Θερμικών Λεωφορείων 
Ε.ΘΕ.Λ.» (τ. παρ. 116/2004). 

6. Την υπ’ αριθμ. 18674/4176/26.3.2004 απόφαση του 
Πρωθυπουργού και του Υπουργού Μεταφορών και Επι¬ 
κοινωνιών «Ανάθεση αρμοδιοτήτων του Υπουργού Μετα¬ 
φορών και Επικοινωνιών στον Υφυπουργό Μεταφορών 
και Επικοινωνιών» (Β' 535). 

7. Την ανάγκη ορισμού Διευθύνοντος Συμβούλου στην 
Ε.ΘΕ.Λ Α.Ε., για την εύρυθμη λειτουργία της. 

8. Το υπ’ αριθμ. 2167/28.7.2004 έγγραφο της Βουλής 
των Ελλήνων με το οποίο μας διαβιβάζεται η έκθεση της 
Επιτροπής Δημοσίων Επιχειρήσεων, Τραπεζών και Οργα¬ 
νισμών κοινής ωφελείαςτου άρθρου 49Ατου Κανονισμού 
της Βουλής, για τη θέση του Διευθύνοντος Συμβούλου 
της Ε.ΘΕ.Λ. ΑΈ. 


9. Το γεγονός ότι από τις διατάξεις της απόφασης αυ¬ 
τής δεν προκαλείται επί πλέον δαπάνη σε βάρος του προ¬ 
ϋπολογισμού της ΕΘΕΛΑΈ., αποφασίζουμε: 

1. Ορίζουμε, εκπρόσωπο του Ελληνικού Δημοσίου - μέ¬ 
λος στο Διοικητικό Συμβούλιο της Εταιρείας Θερμικών 
Λεωφορείων (Ε.ΘΕ.Λ Α.Ε.), για πέντε (5) έτη, τον Πανα¬ 
γιώτη Κανελλόπουλο, ως Διευθύνοντα Σύμβουλο. 

2. Η παρ. 2 του αποφασιστικού της υπ’ αριθμ. 36556/ 
3765/23.6.2004 απόφασης, παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΑΝΑΣΤΑΣΙΟΣ ΝΕΡΑΝΤΖΗΣ 
-♦- 

Αριθ.5116.04/09/2004 (14) 

Έγκριση υπερωριακής εργασίας μονίμου προσωπικού 
ΝΑΤ Β' εξαμήνου 2004. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλλή- 
λωντου Δημοσίου, ΝΠΔΔ και ΟΤΑ, μονίμων στελεχώντων 
Ενόπλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις». 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών / Γ.Λ.Κ. 

3. Το υπ’ αριθμ. 63789/21.6.2004 έγγραφο του ΝΑΤ, με 
το οποίο διαβιβάσθηκαν τα πρακτικά της 13ης συνεδρία¬ 
σης Δ.Σ./ΝΑΤ της 15.6.2004, αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας εξήντα οκτώ χιλιάδων τετρακοσίων 
(68.400) ωρών συνολικά, με αμοιβή, για εκατόν ενενήντα 
(190) μονίμους υπαλλήλους ΝΑΥΤΙΚΟΥ ΑΠΟΜΑΧΙΚΟΥ 
ΤΑΜΕΙΟΥ (ΝΑΤ), επί συνόλου διακοσίων δεκαοκτώ (218) 
υπαλλήλων, για την αντιμετώπιση εποχιακών και εκτά¬ 
κτων υπηρεσιακών αναγκών, για το Β' εξάμηνο 2004, οι 
οποίες κυρίως αφορούν: 

• Αναπροσαρμογή της επικουρικής σύνταξης των ναυ¬ 
τικών σε υλοποίηση των διατάξεων του Ν. 3075/2002 
(ΦΕΚ 297/5.12.2002) «Τροποποίηση και συμπλήρωση της 
συνταξιοδοτικής νομοθεσίας του Δημοσίου και άλλες 
διατάξεις». 

• Αναπροσαρμογή της κυρίας και επικουρικής σύντα¬ 
ξης ναυτικών που υποβάλλουν αίτηση για εξαγορά υπη¬ 
ρεσίας. 

• Εξαγορά υπηρεσίας από 2000 περίπου ηλεκτρολό¬ 
γους άνευ διπλώματος και ναυτολογημένους σε πορ¬ 
θμεία σε υλοποίηση των διατάξεων του Ν. 3232/2004. 

• Κατάρτιση ισολογισμών ετών 2000-2001 α) του Κε¬ 
φαλαίου Ασθένειας και Ανεργίας Ναυτικών (Οίκου Ναύ¬ 
του) η διαχείριση του Φορέα 100 του οποίου διενεργείται 
όπως είναι γνωστό, από το ΝΑΤ, β) του Κεφαλαίου Επι¬ 
κουρικής Ασφάλισης Ναυτικών, γ) του Κλάδου Ασφάλι¬ 
σης Επιβατών και Οχημάτων και δ) του Κεφαλαίου Δυτών. 

Οι ως άνω ώρες απογευματινής υπερωριακής εργασίας 
δεν θα πρέπει να υπερβαίνουν τις εξήντα (60) ανά υπάλ¬ 
ληλο μηνιαίως. 

2. Την έγκριση πραγματοποίησης κατά το Β' εξάμηνο 
2004 υπερωριακής εργασίας (1.025) ωρών συνολικά, για 
πέντε (05) μονίμους φύλακες - νυκτοφύλακες του ΝΑΤ, οι 
οποίες επιμερίζονται σε (625) ώρες απογευματινής υπε- 
ρωριακής εργασίας και (400) ώρες υπερωριακής εργασίας 
Κυριακών, εξαιρέσιμων ημερών και νυκτερινών, με σκοπό 
την επί 24ώρου βάσης φύλαξη του Κεντρικού κτιρίου ΝΑΤ. 

Η υπερωριακή απασχόληση που αφορά νυκτερινά, Κυ¬ 
ριακές και εξαιρέσιμες ημέρες δεν πρέπει να υπερβαίνει 
τις δεκάξι (16) ώρες κατά περίπτωση το μήνα. 

3. Ο αριθμός του προσωπικού που θα απασχολείται 
υπερωριακά κάθε φορά, καθώς και ο αριθμός των ωρών, 
θα είναι ανάλογα με τις πραγματικές υπηρεσιακές ανά¬ 
γκες που θα προκύπτουν και θα καθορίζεται με απόφαση 
του Προέδρου Δ.Σ./ΝΑΤ 

Υπεύθυνοι για την εκτέλεση της εγκεκριμένης υπερω- 


ριακής εργασίας ορίζονται οι προϊστάμενοι Διευθύνσεων 
ΝΑΤ. 

4. Το ύψος της δαπάνης που προκύπτει από την υλο¬ 
ποίηση της παρούσης ανέρχεται στο ποσό των 
323.000,00 ΕΥΡΩ περίπου και βαρύνει τον Προϋπολογι¬ 
σμό ΝΑΤ έτους 2004 (ΚΑΕ 0261) στον οποίο υπάρχουν 
εγγεγραμμένες πιστώσεις. Η εν λόγω δαπάνη δεν πρέπει 
σε καμμία περίπτωση να υπερβαίνει κατά μήνα το ένα δω¬ 
δέκατο (1/12) των εγγεγραμμένων στον οικείο προϋπολο¬ 
γισμό πιστώσεων. 

5. Η παρούσα απόφαση να δημοσιευθεί στην Εφημερί¬ 
δα της Κυβέρνησης, ισχύει δε αναδρομικά ένα μήνα πριν 
τη δημοσίευσή της. 

Πειραιάς, 2 Αυγούστου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




